Nyheder Gik du glip af medlemsmødet 16. september?
Forside1 - Nyheder - Gik du glip af medlemsmødet 16. september?
Gik du glip af medlemsmødet 16. september?
Pres, stress og bæredygtighed var kodeordene i indlæggene på RHTF-medlemsmødet i september.
Hvis arbejdsglæden fordufter i hverdagens stress og jag, hjælper det ikke at ty til naturvidenskabens ”Kodimagnyler”. Ifølge sognepræst Kathrine Lilleør skal kuren ofte findes inden for ”eget hoved”. De store forfatteres værker, teater, en ballet på Det Kongelige Teater og religionens fortællinger kan være med til at sætte tingene i perspektiv på en værdifuld måde, så arbejdsglæden indfinder sig igen.
- Når arbejdshelvedet indimellem presser på, eller når det er privatlivets helvede, der presser på, behøver man ikke absolut flytte arbejdet eller blive skilt, lød det fra Kathrine Lilleør. Hun pointerede, at for eksempel Henrik Pontoppidan, H.C. Andersen og Søren Kierkegaard med deres bøger kan skabe ”ekkoer”, der gør tilgangen til verden lidt lettere.
Problemet er ifølge Kathrine Lilleør, at det humanistiske, det filosofiske og religiøse er nødlidende i dag. Hele dannelsesbegrebet er under pres. Eksempelvis tænker mange ikke over, at bøger er noget, man hele tiden skal læse.
Jarl Krausing fra den grønne tænketank Concito kiggede på bæredygtighed både i det store perspektiv og ned i mini-universet - den enkelte tandlægeklinik. Der er flere måder at tænke "grønt" ind i hverdagen, påpegede han.
Michael Søgaard Jørgensen tog tråden op og fortalte om et projekt, der er sat i gang med aktører som Tandlægeforeningen, Plandent og AUC. Blandt andet Michael Jørgensens egen tandlæge, Susanne Ekelund, lægger klinik til, ligesom en anden Susanne, Tandlægeforeningens formand, også åbner dørene.
Klik her og se sammenklippet, der kædes sammen af RHTF-formand Peter Østergaard.
Grå nuancer i sjælen og grønne tanker i klinikken. Begge dele fik gode råd med på vejen på RHTF-medlemsmødet 16. september.